বাকি টেলি সংস্থাগুলি ফ্রি ভয়েস কল ও ডেটার মাধ্যমে সরাসরি জিও-র সঙ্গে যুদ্ধে নামার ইঙ্গিত দিলেও এয়ারটেল সস্তার মোবাইল লঞ্চ করে অন্যভাবে জিও-র সঙ্গে সম্মুখসমরে নামছে। জিও ১৫০০ টাকায় মোবাইল বাজারে আনার কথা আগেই জানিয়েছিল। এবার এয়ারটেল মাত্র ২৫০০ টাকায় বেশি ফিচারযুক্ত ফোন বাজারে আনার কথা জানিয়েছে। জানা গিয়েছে, লাভা ও কার্বনের মতো মোবাইল প্রস্তুতকারক সংস্থাগুলির সঙ্গে গাঁটছড়া বেঁধে ফোন বাজারে আনবে এয়ারটেল।